Diari Oficial de la Generalitat Valenciana


Sumari del DOGV 4730, del 13-04-2004 (2004/3033)

RESOLUCIÓ de 27 de febrer de 2004, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació de la línia aèria-subterrània de mitjana tensió a 20 kV de doble circuit a la Urbanització i Camp de Golf d'Alenda sector UBZ-6, als termes municipals de Novelda i Monforte del Cid (Alacant), i es declara, en concret, la seua utilitat pública. JUEXPR/2002/9 (ATLINE/2002/297).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/3033


Data del document
:   27-02-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Novelda
    * Monforte del Cid
    * indústria elèctrica
    * instal·lació hidroelèctrica
    * empresa privada

RESOLUCIÓ de 27 de febrer de 2004, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació de la línia aèria-subterrània de mitjana tensió a 20 kV de doble circuit a la Urbanització i Camp de Golf d'Alenda sector UBZ-6, als termes municipals de Novelda i Monforte del Cid (Alacant), i es declara, en concret, la seua utilitat pública. JUEXPR/2002/9 (ATLINE/2002/297). [2004/F3033]
  
Per la resolució d'este Servei Territorial d'Indústria i Energia, de data 28 d'abril de 2003, es va sotmetre a informació pública conjunta l'aprovació de projecte, autorització administrativa, declaració en concret d'utilitat pública i la relació concreta i individualitzada de béns i drets afectats per la línia Aèria-Subterrània de mitjana tensió a 20 kV de doble circuit a la Urbanització i Camp de Golf d'Alenda sector UBZ-6, als termes municipals de Novelda i Monforte del Cid (Alacant), prèvia petició, a l'empara del que s'ha previst en l'article 5 del Reglament d'Expropiació Forçosa, per part de l'entitat beneficiària Iberdrola Distribución Eléctrica, SAU, es van publicar anuncis en el Diari Oficial de la Generalitat Valenciana amb data 2 de juny de 2003, en el Butlletí Oficial de la Província d'Alacant amb data 29 de maig de 2003 i en el periòdic El Mundo amb data 14 de maig de 2003.
  
Durant el període d'informació pública es van presentar al·legacions: Eulalia Agulló Salas, en nom i representació de son pare, Santiago Agulló Asensi, propietari de la finca número A-10/02/9 (polígon 16 parcel·la 654), manifesta que la finca en qüestió està destinada al cultiu de raïm de taula, amb una instal·lació en espatlera, tenint una superfície de 3.234 metres quadrats, que donada l'escassíssima superfície de la parcel·la qualsevol obstacle que s'instal·le en la finca suposa un greu inconvenient per a realitzar els treballs agrícoles necessaris per a la seua explotació i sol·licita que s'anul·le la instal·lació del suport en la seua finca, traslladant-lo a un altre confrontant.
  
Les al·legacions van ser contestades per l'entitat beneficiària posant de manifest el següent: que la tramitació i procediment del projecte és conforme a la legislació vigent, no existint motius de pes pels quals es poguera accedir al que ha sol·licitat l'al·legant, ja que resulta impossible reduir l'impacte a este propietari sense crear-lo o augmentar-lo a les finques confrontants.
  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just per part del Jurat Provincial d'Expropiació.
  
En virtut d'això i de conformitat amb el que s'ha disposat pel Reial Decret 1.955/2000, d'1 de desembre, pel qual es regulen les Activitats de Transport, Distribució, Comercialització, Subministrament i Procediments d'Autorització d'Instal·lacions d'Energia Elèctrica (BOE 27.12.2000); així com en els articles 53 i 54 de la Llei 54/1997, de 27 de novembre, del Sector Elèctric (BOE 27.11.1997), este Servei d'Indústria ha resolt:
  
Aprovar el projecte d'execució i autoritzar a Iberdrola Distribución Eléctrica, SA, la instal·lació de la línia Aèria-Subterrània de mitjana tensió a 20 kV de doble circuit a la Urbanització i Camp de Golf d'Alenda sector UBZ-6, als termes municipals de Novelda i Monforte del Cid (Alacant), i declarar, al mateix temps, la seua utilitat pública en concret, establint-se en qualsevol cas les prescripcions següents:
  
Primera
  
En tot moment haurà de complir-se el que s'establix en el Reial Decret 1.955/2000, així com en la Llei 54/1997, del Sector Elèctric.
  
Segona
  
El termini per a l'execució de les obres serà de sis mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, els quals estan especificats en les següents dades bàsiques:
  
Tensió: 20 kV
  
Longitud: 7.386 metres, en formació de doble circuit i dos trams:
  
Tram aeri: 5.181 m.
  
Tram subterrani: 2.205 m.
  
Nombre de suports: 40.
  
Conductors: tipus LA-100.
  
Aïllament: U40 BS, U70 BS i U100 BS.
  
Origen i final: s'inicia en la denominada STR Novelda, en el seu tram inicial esta línia serà subterrània, discorrerà per davall del camí del Campet i finalitza en un suport d'entroncament aeri/subterrani a instal·lar en el límit de la Urbanització Alenda Golf.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola Distribución Eléctrica, SA, donarà compte de l'acabament de les instal·lacions a este servei territorial per al seu reconeixement definitiu i alçament de l'acta de posada en servici de les instal·lacions sense el requisit del qual no podran entrar en funciona-ment.
  
Sisena
  
L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, es pot interposar recurs d'alçada davant la Direcció General d'Energia de la Conselleria d'Infraestructures i Transport de la Generalitat Valenciana (Carrer de Colom, núm. 1, 46290-València), en el termini d'un mes comptat a partir del dia de la seua publicació, conforme ho determinen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).